Agenția Județeană pentru Ocuparea Forței de Muncă Dâmbovița organizează vineri Bursa Locurilor de Muncă pentru toate categoriile de persoane aflate în căutarea unui loc de muncă.
Evenimentul reprezintă o oportunitate pentru a conecta angajatorii cu potențialii candidați și a facilita procesul de recrutare. Bursa are loc la Târgoviște, la Clubul Studenților, de la ora 10:00.
Până la această dată și-au anunțat participarea 42 de agenți economici, cu un total de 439 de locuri de muncă disponibile.
Iată câteva informații relevante despre Bursa Locurilor de Muncă din data de 17 mai 2024:
Domeniile de activitate pentru care agenții economici recrutează forță de muncă sunt prelucrarea metalelor, comerț, prelucrare mase plastice, confecții textile, servicii către populație, construcții hoteluri și restaurante, transporturi contabilitate, întreținere spații verzi, pază și protecție, vânzări, alte domenii.
Agenția Județeană pentru Ocuparea Forței de Muncă Dâmbovița invită și persoanele care nu sunt calificate, să se informeze și chiar să acceseze cursurile de calificare pentru a fi mai competitivi și pentru a-și crește șansele de angajare.
Standurile pentru formare profesională, informarea și consilierea persoanelor aflate în căutarea unui loc de muncă și locuri de muncă prin rețeaua Eures vor veni și în întâmpinarea persoanelor cu diferite vulnerabilități, precum persoane cu dizabilități, refugiați din Ucraina, tineri NEET și alte categorii aflate în dificultate, pentru sprijin în vederea ocupării pe piața muncii.